钦定古今图书集成/明伦汇编/氏族典/第086卷 > 胡凤
## 钦定古今图书集成/明伦汇编/氏族典/第086卷 > 胡凤

按《黄梅县志》：“凤字文明，进士。初令常熟，时海寇猖獗，
凤极力御剿，民得安堵。后迁广州守。三年，迁四川威
茂兵备副使。适白草番煽乱，攻关堡，凤调发悉中机
宜，缚元俘献，转参政。”

===胡九霄===按《宁乡县志》：“九霄，字汝上。宰广宁，会大罗寇发，兵宪
刘仁山被执。九霄设奇入围，出之，随麾伏卒，斩馘千
馀。无何，以疾殒。”